2002/104/EY: Komission päätös, tehty 31 päivänä tammikuuta 2002, Irlannin kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/125/EY muuttamisesta (tiedoksiannettu numerolla K(2002) 354)



Virallinen lehti nro L 038 , 08/02/2002 s. 0051 - 0053



Komission päätös, tehty 31 päivänä tammikuuta 2002, Irlannin kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/125/EY muuttamisesta (tiedoksiannettu numerolla K(2002) 354) (Ainoastaan englanninkielinen teksti on todistusvoimainen) (2002/104/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1) ja erityisesti sen 5 ja 6 artiklan, ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(2) ja erityisesti sen 9 artiklan 1 kohdan, sekä katsoo seuraavaa: (1) Irlannin kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi 16 päivänä joulukuuta 1997 tehdyssä komission päätöksessä 98/125/EY(3) vahvistetut tavoitteet määriteltiin tuolloin käytettävissä olleiden tietojen perusteella. (2) Irlannin viranomaiset ovat pyytäneet Irlannin kalastuslaivaston monivuotisen ohjausohjelman tavoitteiden mukauttamista Mauritanian ja sen viereisten Länsi-Afrikan vesien lisäkalastusmahdollisuuksien huomioon ottamiseksi. (3) Päätöksen 97/413/EY 2 ja 8 artiklassa säädetään tällaisesta monivuotisen ohjausohjelman tavoitteiden mukauttamisesta. (4) Tieteellis-teknis-taloudellinen kalastuskomitea on vahvistanut, että Mauritanian ja sen viereisillä Länsi-Afrikan vesillä on pelagisten lajien lisäkalastusmahdollisuuksia erityisesti sardiini- ja piikkimakrillikantojen osalta. (5) Mauritanian tasavallan kanssa juuri solmitussa kalastussopimuksessa määritetään pelagisten lajien kalastusmahdollisuudet ja säädetään niiden hyödyntämisessä noudatettavasta menettelystä; lisäksi sopimuksella perustetaan Euroopan unionin ja Mauritanian välinen yhteinen tieteellinen komitea seuraamaan kalakantojen kehitystä. (6) Pelagisia lajeja pyytävän segmentin kapasiteetti- ja pyyntiponnistustavoitteita olisi vastaavasti lisättävä näiden lisäkalastusmahdollisuuksien hyödyntämisen sallimiseksi. (7) Pelagisia lajeja pyytävän segmentin sisällä olisi vahvistettava erilliset pyyntiponnistustavoitteet kantojen kalastamiseksi yhteisön vesillä sekä Mauritanian ja sen viereisillä vesillä. (8) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätöksen 98/125/EY liitteenä oleva taulukko, jossa vahvistetaan Irlannin kalastuslaivaston monivuotisen ohjausohjelman tavoitteet vuosiksi 1997-2001, ja korvataan se tämän päätöksen liitteessä olevalla taulukolla alaviitteineen. 2 artikla Tämä päätös on osoitettu Irlannille. Tehty Brysselissä 31 päivänä tammikuuta 2002. Komission puolesta Franz Fischler Komission jäsen (1) EYVL L 377, 30.12.1999, s. 10. (2) EYVL L 175, 30.7.1997, s. 27. (3) EYVL L 39, 12.2.1998, s. 41. LIITE Irlanti >TAULUKON PAIKKA> KVV: Kalavarojen vähenemisen vaara. LK: Liikakalastus.